Бургазлийка катастрофира на пътя Ботевград-Мездра - Новини от Бургас
НАЧАЛО Бургас Бургазлийка катастрофира на пътя Ботевград-Мездра
Бургазлийка катастрофира на пътя Ботевград-Мездра
Бургазлийка отне предимство и катастрофира на пътя Ботевград-Мездра, съобщиха от Областната дирекция на МВР във Враца. Инцидентът е станал снощи, около 21.30 часа. 29-годишната бургазлийка С.Н. била зад волана на автомобила си „Фиат Пунто“.
Жената предприела ляв завой, отнемайки предимството на движещото се срещу нея „БМВ 330 Д“. Колите се блъснали, като при сблъсъка „БМВ“-то, управлявано от 21-годишния Т.Т. от село Крушовица, се ударило в мантинелата. С.Н. и пътникът в „БМВ“-то, В.Г. /24 г./ от Враца, са били транспортирани в Спешното във Враца, където са ги прегледали и освободили. Щетите по автомобилите са на стойност 2500 лева.
Шофьорите са били изпробвани с дрегер, който е отчел отрицателни резултати. Бургазлийката получила акт по Закона за движение по пътищата.
Предишна НовинаДжеси Джей разкри тайните си за красиво тяло
Следваща НовинаДоказателства за съществуването на Исус